Cursos intensius de paddle surf a l'agost dins de l'oferta d’Estiu a la Mar
03 d’agost 2021

El departament d'Activitat Física, Salut i Esports de l'Ajuntament de Sagunt, en col·laboració amb Mediterranean Surf, ha organitzat uns cursos intensius de paddle surf per a tot el mes d'agost emmarcats dins de l'ampli programa d’Estiu a la Mar. 

  

La platja del Port de Sagunt acull esta activitat que té una duració de dos hores diàries de dilluns a divendres. L'edat per a apuntar-se haurà de ser a partir dels 13 anys. Els cursos tenen un cost de 40 euros i els i les interessades hauran de posar-se en contacte amb l'organització a través del següent número de telèfon 655 014 250 i del correu electrònic info@mediterraneansurfschool.com.

  

Actualment ja hi ha tres cursos en funcionament i estan pendents de realitzar-se cinc més. El primer dels quals tindrà lloc la setmana del 9 al 13 d'agost, en horari de 9 a 11 hores i està dedicat a xiquetes i xiquets d'entre 13 i 17 anys. Seguidament, hi ha dos cursos programats per a la setmana del 16 al 20 d'agost, un dels quals en horari de 9 a 11 hores (de 13 a 17 anys) i l'altre d'11 a 13 hores (per a majors de 18 anys). Els dos últims cursos es realitzaran la setmana del 23 al 27 d'agost, també de 9 a 11 (13 a 17 anys) i d'11 a 13 hores (majors de 18 anys). 

  

El punt de trobada serà el punt nàutic, a la platja de Port de Sagunt, al costat de la posta de socorrisme. Per a més informació, també es pot visitar el web www.mediterraneansurfschool.com.

  

​![Imagen sin texto alternativo.](/media/2i0fc2aw/99-c_cartelpaddle.jpg)

  
  

​

*   [](http://www.facebook.com/sharer.php?u=https://aytosagunto.es/va/actualitat/cursos-intensius-de-paddle-surf-a-l-agost-dins-de-l-oferta-d-estiu-a-la-mar/ "Facebook")
*   [](http://twitter.com/share?url=https://aytosagunto.es/va/actualitat/cursos-intensius-de-paddle-surf-a-l-agost-dins-de-l-oferta-d-estiu-a-la-mar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cursos-intensius-de-paddle-surf-a-l-agost-dins-de-l-oferta-d-estiu-a-la-mar/ "Linked In")
*   [](mailto:?body=https://aytosagunto.es/va/actualitat/cursos-intensius-de-paddle-surf-a-l-agost-dins-de-l-oferta-d-estiu-a-la-mar/)